Niine tänav

Niine tänav on tänav Tallinnas Põhja-Tallinna linnaosas Kalamaja asumis.TALLINNA TÄNAVANIMED Tänav algab Põhja puiesteelt, kulgeb läände ja lõpeb Vana-Kalamaja tänaval. Niine tänav on ligikaudu 280 meetri pikk.

Niine tänava nime kannab tänav alates 1872. aastast. Tänava saksakeelne nimi oli Lindenstrasse ja venekeelne nimi Липовая улицаNiine tn, http://www.eki.ee/, EKI KNAB: Eesti - Eesti Keele Instituut, Eesti kohanimed (vaadatud 26.06.2021). Juba 1839. aastal on fikseeritud venekeelne tänavanimi Липовая загородная улица.Aleksander Kivi. Tallinna tänavad. Tallinn, 1972, lk. 84

1940. aastal kuulus tänav Tallinna 1. linnajakku, Riigivolikogu 1. valimisringkonda, kust valiti Ado Anderkopp, ja Tallinna 3. jaoskonnakohtu jaoskonda.

Tänava hoonestus
Niine 2 hoones asub Põhja-Tallinna valitsus
Niine 6 ehitati umbes aastal 1860 tsaariarmee kasarmuks, sest kõrvalkrundil paiknesid suurtükimoonalaod. Kasarm ehitati sajandivahetusel ümber elumajaks ja läks eravaldusse. Aastal 1918 asutati selles majas Johan Pitka juhtimisel Eesti Omakaitse.
Niine 11 hoones asus Riigi Trükikoda, mis hävis Teises maailmasõjas.
Niine 15 hoones asusid läbi aegade korrakaitseasutused: Eesti Vabariigi ajal Tallinna-Harju prefektuuri Tallinna I politseijaoskond ja Eesti NSV ajal Eesti NSV Siseministeeriumi Harju rajooni Rahvasaadikute Nõukogu Täitevkomitee siseasjade osakonna (SAO) allüksused.

Galerii

Viited

Kategooria:Põhja-Tallinna tänavad